CELEX: 32016R1121
Language: lv
Date: 2016-07-11
Title: Komisijas Regula (ES) 2016/1121 (2016. gada 11. jūlijs), ar ko groza V pielikumu Eiropas Parlamenta un Padomes Regulai (EK) Nr. 1223/2009 par kosmētikas līdzekļiem (Dokuments attiecas uz EEZ)

12.7.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 187/4
               
            KOMISIJAS REGULA (ES) 2016/1121
      (2016. gada 11. jūlijs),
      ar ko groza V pielikumu Eiropas Parlamenta un Padomes Regulai (EK) Nr. 1223/2009 par kosmētikas līdzekļiem
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2009. gada 30. novembra Regulu (EK) Nr. 1223/2009 par kosmētikas līdzekļiem (1) un jo īpaši tās 31. panta 2. punktu,
      tā kā:
      
                  (1)
               
               
                  Viela etil-N-alfa-dodekanoil-L-argināta hidrohlorīds, kam saskaņā ar Kosmētikas līdzekļu sastāvdaļu vienoto starptautisko nomenklatūru (INCI) piešķirts nosaukums Ethyl Lauroyl Arginate HCl [etillauroilargināta hidrohlorīds], pašlaik ir reglamentēta Regulas (EK) Nr. 1223/2009 III pielikuma 197. ierakstā un V pielikuma 58. ierakstā. Saskaņā ar V pielikuma 58. ierakstu etillauroilargināta hidrohlorīdu ir atļauts lietot par konservantu kosmētikas līdzekļos, izņemot līdzekļos lūpām, līdzekļos mutes dobumam un izsmidzināmos līdzekļos, maksimālajā koncentrācijā 0,4 masas %.
               
            
                  (2)
               
               
                  Patērētāju drošības zinātniskā komiteja (SCCS) 2013. gada 19. septembrī pieņēma (un 2013. gada 12. decembrī pārskatīja) atzinumu par etillauroilargināta hidrohlorīda nekaitīgumu mutes dobuma līdzekļos (2) un papildinājumu minētajam atzinumam – 2014. gada 16. decembrī (pārskatīts 2015. gada 25. martā) (3).
               
            
                  (3)
               
               
                  
                     SCCS secināja, ka etillauroilargināta hidrohlorīds ir drošs lietošanai par konservantu mutes skalojamos līdzekļos maksimālajā koncentrācijā 0,15 masas %, bet ne mutes dobuma higiēnas līdzekļos kopumā. SCCS arī uzskatīja, ka iedarbības aplēses liecina, ka pieļaujamā dienas deva bērniem vecumā no trim līdz deviņiem gadiem var tikt pārsniegta, summējot pārtikas produktu un kosmētikas iedarbību. Tādējādi SCCS secināja, ka etillauroilargināta hidrohlorīda nepārtraukta lietošana mutes skalojamos līdzekļos šādā koncentrācijā bērniem nav droša.
               
            
                  (4)
               
               
                  Ņemot vērā minēto SCCS atzinumu, Komisija uzskata, ka etillauroilargināta hidrohlorīdu būtu jāatļauj lietot par konservantu koncentrācijā, kas nepārsniedz 0,15 masas % mutes skalojamos līdzekļos, izņemot bērniem, kas jaunāki par desmit gadiem.
               
            
                  (5)
               
               
                  Tāpēc Regula (EK) Nr. 1223/2009 būtu attiecīgi jāgroza.
               
            
                  (6)
               
               
                  Šajā regulā paredzētie pasākumi ir saskaņā ar Kosmētikas līdzekļu pastāvīgās komitejas atzinumu,
               
            IR PIEŅĒMUSI ŠO REGULU.
      1. pants
      Regulas (EK) Nr. 1223/2009 V pielikumu groza saskaņā ar šīs regulas pielikumu.
      2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 11. jūlijā
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 342, 22.12.2009., 59. lpp.
      
      
         (2)  SCCS/1519/13, http://ec.europa.eu/health/scientific_committees/consumer_safety/docs/sccs_o_138.pdf.
      
         (3)  SCCS/1543/14, http://ec.europa.eu/health/scientific_committees/consumer_safety/docs/sccs_o_166.pdf.
      
         PIELIKUMS
         Regulas (EK) Nr. 1223/2009 V pielikuma 58. ierakstu aizstāj ar šādu:
         
            
                        Atsauce Nr.
                     
                     
                        Vielas identifikācija
                     
                     
                        Nosacījumi
                     
                     
                        Lietošanas noteikumu un brīdinājumu formulējums
                     
                  
                        Ķīmiskais nosaukums/INN
                        
                     
                     
                        Kopīgais nosaukums sastāvdaļu glosārijā
                     
                     
                        
                           CAS numurs
                     
                     
                        EK numurs
                     
                     
                        Kosmētikas līdzekļa veids, ķermeņa daļas
                     
                     
                        Maksimālā pieļaujamā koncentrācija gatavā maisījumā
                     
                     
                        Citi
                     
                     
                         
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                  
                        “58
                     
                     
                        Etil-N-alfa-dodekanoil-L-argināta hidrohlorīds (*)
                        
                     
                     
                        Ethyl Lauroyl Arginate HCl
                     
                     
                        60372-77-2
                     
                     
                        434-630-6
                     
                     
                        
                                    a)
                                 
                                 
                                    Mutes skalojamie līdzekļi
                                 
                              
                     
                        
                                    a)
                                 
                                 
                                    0,15 %
                                 
                              
                     
                        
                                    a)
                                 
                                 
                                    Neizmantot līdzekļos, kas paredzēti bērniem vecumā līdz 10 gadiem
                                 
                              
                     
                        
                                    a)
                                 
                                 
                                    Nelietot bērniem vecumā līdz 10 gadiem.
                                 
                              
                  
                        
                                    b)
                                 
                                 
                                    Citi līdzekļi
                                 
                              
                     
                        
                                    b)
                                 
                                 
                                    0,4 %
                                 
                              
                     
                        
                                    b)
                                 
                                 
                                    Neizmantot līdzekļos lūpām, līdzekļos mutes dobumam (izņemot mutes skalojamos līdzekļus) un izsmidzināmos līdzekļos
                                 
                              
                  
         
            (*)  Nevis kā konservants, bet citiem lietojumiem, sk. III pielikuma 197. ierakstu.”